**ROMÂNIA**

**MUNICIPIUL SATU MARE**

**DIRECŢIA ECONOMICĂ**

**NR. 54.542/19.09.2023**

**RAPORT DE SPECIALITATE**

**la Proiectul de hotărâre privind modificarea Anexei nr. 1 și Anexei nr. 2 la Hotărârea Consiliului local Satu Mare nr. 55/03.02.2023**

Luând în considerare Hotărârea Consiliului Local al municipiului Satu Mare nr. 67/26.03.2020 privind aprobarea contractării unei/unor finanțări rambursabile în valoare de maxim 153.563.728,81 lei, în vederea realizării unor obiective de investiții de interes local/ refinanțării datoriei publice locale, modificată și completată prin H.C.L. nr. 184 din 20 noiembrie 2020 și ulterior prin H.C.L. nr. 55/03.02.2023.

Ţinând cont de:

\* Hotărârea Comisiei de Autorizare a Împrumuturilor Locale nr. 6.510 din 05 aprilie 2021 prin care se avizează favorabil contractarea de către Municipiul Satu Mare, a unei finanțări rambursabile în valoare de 86.370.000 lei pentru realizarea unor investiții publice de interes local, din care suma de 38.446.446,78 lei a fost autorizată pentru a fi trasă din împrumut în cursul anului 2021. Ulterior, prin Hotărârea C.A.I.L. nr. 6.611 din 17 august 2021, întreaga sumă de 86.370.000 lei a fost autorizată a fi trasă din împrumut în anul 2022. În anul 2022, prin Hotărârea C.A.I.L. nr. 7.168 din 16 august 2022 s-a autorizat ca tragerile să fie efectuate în anul 2023.

\* Hotărârea Comisiei de Autorizare a Împrumuturilor Locale nr. 6.511 din 05 aprilie 2021 prin care se avizează favorabil contractarea de către Municipiul Satu Mare, a unei finanțări rambursabile în valoare de 13.630.000 lei pentru realizarea unor investiții publice de interes local care beneficiază de fonduri externe nerambursabile de la Uniunea Europeană prin Programul Operațional Regional 2014 – 2020, respectiv Hotărârea C.A.I.L. nr. 7.456 din 09 martie 2023 privind autorizarea pentru anul 2023 a tragerilor din împrumut,

Având la bază contractul de credit încheiat cu UniCredit Bank SA, nr. RContr. 2021 – 290/24.984 din 27 aprilie 2021, în vederea finanțării unor investiții publice de interes local precum și contractul de credit încheiat cu Banca Transilvania nr. RContr. 2021 – 320/28.859 din 20 mai 2021, în vederea finanțării unor investiții publice de interes local care beneficiază de fonduri externe nerambursabile,

Menționăm faptul că în urma analizării stadiului de realizare al obiectivelor de investiții aprobate a fi finanțate din credit bancar se impune relocarea sumelor între obiectivele aprobate prin Hotărârea Consiliului local nr. 55/03.02.2023.

Astfel, în ceea ce privește asigurarea lichidităților necesare pentru finanțarea unor obiective de investiții de interes local întreaga sumă de 86.370.000 lei va rămâne alocată obiectivului Pod peste râul Someș.

Cu privire la asigurarea lichidităților necesare pentru cofinanțarea unor obiective de investiții pentru care municipiul are semnate contracte de finanțare din fonduri europene avem semnat Contract de împrumut în valoare de 13.630.000 lei. Prin H.C.L. 184/2020 fondurile au fost repartizate astfel:

1. Modernizarea și extinderea traseului pietonal și velo Centrul Vechi din municipiul Satu Mare – 2.500.000 lei,
2. Modernizarea și extinderea traseului pietonal și velo Centrul Nou din municipiul Satu Mare – 8.130.000 lei,
3. Transformarea zonei degradate Cubic în zonă de petrecere a timpului liber pentru comunitate – 1.500.000 lei,
4. Transformarea zonei degradate malurile Someșului între cele 2 poduri în zona de petrecere a timpului liber pentru comunitate – 1.500.000 lei.

Ulterior, prin H.C.L. nr. 55/03.02.2023 s-a făcut relocarea sumelor astfel:

1. Modernizarea și extinderea traseului pietonal și velo Centrul Vechi din municipiul Satu Mare - 4.000.000 lei,
2. Modernizarea și extinderea traseului pietonal și velo Centrul Nou din municipiul Satu Mare - 8.130.000 lei,
3. Transformarea zonei degradate malurile Someșului între cele 2 poduri în zona de petrecere a timpului liber pentru comunitate - 1.500.000lei.

Deoarece în momentul de față sunt în plină desfășurare lucrările la două obiective de investiții și anume ” Modernizarea și extinderea traseului pietonal și velo Centrul Nou din municipiul Satu Mare”- Componenta 2, Pasarela pietonală, respectiv ”Modernizarea și extinderea traseului pietonal și velo Centrul Vechi din municipiul Satu Mare” și ținând cont de stadiul plăților făcute la aceste obiective până în acest moment, propunem ca suma de 13.630.000 lei să fie alocată după cum urmează:

1. Modernizarea și extinderea traseului pietonal și velo Centrul Vechi din municipiul Satu Mare - 1.500.000 lei,

2. Modernizarea și extinderea traseului pietonal și velo Centrul Nou din municipiul Satu Mare - 12.130.000 lei.

Reamintim faptul că împrumutul bancar va funcționa ca o linie de credit din care se vor efectua trageri de sume doar la nevoie.

*Întrucât utilizarea sumelor din creditele bancare contractate este posibilă doar după obținerea avizului favorabil al Comisiei de Autorizare a Împrumuturilor Locale care funcționează în cadrul Ministerului de Finanțe, comisie care se întrunește periodic pentru analizarea dosarelor depuse,*

*Pentru a avea șanse de a obține autorizarea de trageri din împrumut într-o perioadă cât mai apropiată, astfel încât să fie posibilă utilizarea integrală a sumelor în acest an,*

Având la bază cele mai sus prezentate, înaintăm Consiliului local al municipiului Satu Mare Proiectul de hotărâre privind modificarea Anexei nr. 1 și Anexei nr. 2 la Hotărârea Consiliului local Satu Mare nr. 55/03.02.2023 cu propunere de aprobare.

Director executiv

Lucia Ursu